**Α. ΤΕΧΝΙΚΕΣ ΠΡΟΔΙΑΓΡΑΦΕΣ**

**ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΙΣ ΥΓΕΙΟΝΟΜΙΚΕΣ ΥΠΗΡΕΣΙΕΣ ΣΤΟ ΧΩΡΟ ΕΡΓΑΣΙΑΣ (ΙΑΤΡΟΣ ΕΡΓΑΣΙΑΣ) CPV: 85147000-1, ΓΙΑ ΤΙΣ ΑΝΑΓΚΕΣ ΤΟΥ Γ.Ν.Θ. «Γ. ΠΑΠΑΝΙΚΟΛΑΟΥ» Ψ.Ν.Θ. (Οργανική Μονάδα Ψυχιατρικό Νοσοκομείο Θεσσαλονίκης)**

|  |
| --- |
| **ΤΕΧΝΙΚΕΣ ΠΡΟΔΙΑΓΡΑΦΕΣ** **ΓΙΑ ΥΓΕΙΟΝΟΜΙΚΕΣ ΥΠΗΡΕΣΙΕΣ ΣΤΟ ΧΩΡΟ ΕΡΓΑΣΙΑΣ ΤΟΥ Γ.Ν.Θ «Γ.ΠΑΠΑΝΙΚΟΛΑΟΥ» - Ψ.Ν.Θ. ( Οργανική Μονάδα Ψυχιατρικό Νοσοκομείο Θεσσαλονίκης) CPV (85147000-1)** |
| **Α/Α** | **ΑΡΜΟΔΙΟΤΗΤΕΣ ΙΑΤΡΟΥ ΕΡΓΑΣΙΑΣ** | **ΠΕΡΙΓΡΑΦΗ** |
| **1** | **ΣΥΜΒΟΥΛΕΥΤΙΚΕΣ ΑΡΜΟΔΙΟΤΗΤΕΣ ΤΟΥ ΙΑΤΡΟΥ ΕΡΓΑΣΙΑΣ** | Οι αρμοδιότητες του Γιατρού Εργασίας περιγράφονται στις διατάξεις του άρθρου 17 του Κώδικα Νόμων για την Υγεία και την Ασφάλεια των Εργαζομένων, το οποίο κυρώθηκε με το άρθρο1 του Νόμου 3850/2010 (ΦΕΚ 84Α/ 02-06-2010). Οι αρμοδιότητες του Γιατρού Εργασίας είναι συμβουλευτικές και περιλαμβάνουν την επίβλεψη της υγείας των εργαζομένων. Ειδικότερα:* Ο Γιατρός Εργασίας παρέχει υποδείξεις και συμβουλές στον εργοδότη, στους εργαζόμενους και τους εκπροσώπους τους (γραπτά ή προφορικά) σχετικά με τα μέτρα που πρέπει να λαμβάνονται για την σωματική και ψυχική υγεία των εργαζομένων. Ο Γιατρός Εργασίας καταχωρεί τις υποδείξεις του στο ειδικό βιβλίο όπως προβλέπεται στο Νόμο 3850/2010 και συγκεκριμένα στο άρθρο 14. Ο εργοδότης λαμβάνει γνώση, ενυπόγραφα, των υποδείξεων που καταχωρούνται σε αυτό το βιβλίο.

Συμβουλεύει σε θέματα:1. Σχεδιασμού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύμφωνα με τους κανόνες υγείας και ασφάλειας των εργαζομένων.
2. Λήψης μέτρων προστασίας κατά την εισαγωγή και χρήση υλών και προμήθειας μέσων εξοπλισμού.
3. Φυσιολογίας και ψυχολογίας της εργασίας, εργονομίας και υγιεινής της εργασίας, της διευθέτησης και της διαμόρφωσης των θέσεων και του περιβάλλοντος εργασίας και της οργάνωσης της παραγωγικής διαδικασίας.
4. Οργάνωσης υπηρεσίας παροχής Α΄ Βοηθειών.
5. Αρχικής τοποθέτησης και αλλαγής θέσης εργασίας για λόγους υγείας, προσωρινά ή μόνιμα, καθώς και ένταξης ή επανένταξης μειονεκτούντων ατόμων στην παραγωγική διαδικασία, ακόμα και με υποδείξεις αναμόρφωσης της θέσης εργασίας.

Ο Γιατρός Εργασίας δεν επιτρέπεται να χρησιμοποιείται για να επαληθεύει το δικαιολογημένο ή μη, λόγω νόσου, απουσίας εργαζομένου. |
| **2** | **ΕΠΙΒΛΕΨΗ ΥΓΕΙΑΣ ΕΡΓΑΖΟΜΕΝΩΝ** | 1. Ο Γιατρός Εργασίας προβαίνει σε ιατρικό έλεγχο των εργαζομένων, σχετικό με τη θέση εργασίας τους, μετά την πρόσληψή τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας ύστερα από αίτημα της Επιτροπής Υγείας και Ασφάλειας των Εργαζομένων όταν τούτο δεν ορίζεται από το Νόμο. Μεριμνά για τη διενέργεια ιατρικών εξετάσεων και μετρήσεων παραγόντων του εργασιακού περιβάλλοντος σε εφαρμογή των διατάξεων που ισχύουν κάθε φορά. Εκτιμά την καταλληλότητα των εργαζομένων για την συγκεκριμένη εργασία, αξιολογεί και καταχωρεί τα αποτελέσματα των εξετάσεων, εκδίδει βεβαίωση των παραπάνω εκτιμήσεων και την κοινοποιεί στον εργοδότη. Το περιεχόμενο της βεβαίωσης πρέπει να εξασφαλίζει το ιατρικό απόρρητο, υπέρ του εργαζομένου, και μπορεί να ελεγχθεί από τους υγειονομικούς επιθεωρητές του Υπουργείου Εργασίας και Υγειονομικής Ασφάλισης για την κατοχύρωση του εργαζομένου και του εργοδότη.
2. Επιβλέπει την εφαρμογή των μέτρων προστασίας της υγείας των εργαζομένων και πρόληψης των ατυχημάτων. Για το σκοπό αυτό:
* Επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει μέτρα αντιμετώπισης των παραλείψεων και επιβλέπει την εφαρμογή τους.
* Επεξηγεί την αναγκαιότητα της σωστής χρήσης των ατομικών μέτρων προστασίας.
* Ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσματα των ερευνών και προτείνει μέτρα για την πρόληψη των ασθενειών αυτών.
* Επιβλέπει την συμμόρφωση των εργαζομένων στους κανόνες υγείας και ασφάλειας των εργαζομένων, ενημερώνει τους εργαζομένους για τους κινδύνους που προέρχονται από την εργασία τους, καθώς και για τους τρόπους πρόληψής τους.
* Παρέχει επείγουσα θεραπεία σε περίπτωση ατυχήματος ή αιφνίδιας νόσου, εκτελεί προγράμματα εμβολιασμού των εργαζομένων με εντολή της αρμόδιας Διεύθυνσης Υγιεινής της έδρας του νοσοκομείου.
1. Ο Γιατρός Εργασίας έχει υποχρέωση να τηρεί το ιατρικό και επιχειρησιακό απόρρητο.
2. Ο Γιατρός Εργασίας αναγγέλλει μέσω της επιχείρησης (νοσοκομείο) στην επιθεώρηση εργασίας τις ασθένειες των εργαζομένων που οφείλονται στην εργασία.
3. Ο Γιατρός Εργασίας πρέπει να ενημερώνεται από τον εργοδότη και τους εργαζόμενους για οποιονδήποτε παράγοντα στο χώρο εργασίας που έχει επίπτωση στην υγεία.
4. Η επίβλεψη της υγείας των εργαζομένων στον τόπο εργασίας δεν μπορεί να συνεπάγεται οικονομική επιβάρυνση για αυτούς και πρέπει να γίνεται κατά τη διάρκεια των ωρών εργασίας τους.
5. Ο Γιατρός Εργασίας, κατά την άσκηση του έργου του, έχει ηθική ανεξαρτησία απέναντι στον εργοδότη και στους εργαζόμενους. Τυχόν διαφωνία του με τον εργοδότη, για ζητήματα της αρμοδιότητάς του, δεν μπορεί να αποτελέσει λόγο καταγγελίας της σύμβασής του. Σε κάθε περίπτωση η απόλυση του Γιατρού Εργασίας πρέπει να είναι αιτιολογημένη.
6. Ο Γιατρός Εργασίας στο πλαίσιο των υποχρεώσεών του και των υποχρεώσεων του εργοδότη, σύμφωνα με τις κείμενες ειδικές διατάξεις, εφόσον το νοσοκομείο δεν διαθέτει την κατάλληλη υποδομή, έχει υποχρέωση να παραπέμπει τους εργαζομένους για συγκεκριμένες συμπληρωματικές εξετάσεις. Οι εξετάσεις αυτές διενεργούνται σε ΕΞ.Υ.Π.Π. ή σε κατάλληλες υπηρεσίες του ιδιωτικού τομέα ή σε προσδιοριζόμενες από τους Υπουργούς Υπουργείο Εργασίας και Κοινωνικών Υποθέσεων και Υγείας αρμόδιες μονάδες των ασφαλιστικών οργανισμών ή του Εθνικού Συστήματος Υγείας (Ε.Σ.Υ.). Στη συνέχεια ο Γιατρός Εργασίας λαμβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρμογή της παραγράφου αυτής βαρύνουν τον εργοδότη.
7. Για κάθε εργαζόμενο ο Γιατρός Εργασίας του νοσοκομείου τηρεί σχετικό ιατρικό φάκελο. Επιπλέον καθιερώνεται και περιλαμβάνεται στον ιατρικό φάκελο “ατομικό βιβλιάριο επαγγελματικού κινδύνου”, όπου αναγράφονται τα αποτελέσματα των ιατρικών και εργαστηριακών εξετάσεων κάθε φορά που ο εργαζόμενος υποβάλλεται σε αντίστοιχες εξετάσεις. Δικαιούνται να λαμβάνουν γνώση του φακέλου και του ατομικού βιβλιαρίου του εργαζομένου οι Υγειονομικοί Επιθεωρητές της αρμόδιας Επιθεώρησης Εργασίας και οι γιατροί του ασφαλιστικού οργανισμού στον οποίο ανήκει ο εργαζόμενος, καθώς και ο ίδιος ο εργαζόμενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόμενο που αφορά.
8. Απαγορεύεται η αναγραφή και επεξεργασία -στο ατομικό βιβλιάριο επαγγελματικού κινδύνου του εργαζόμενου- στοιχείων ή δεδομένων άλλων, πέραν των αποτελεσμάτων των ιατρικών και εργαστηριακών εξετάσεων, στις οποίες αυτός υποβάλλεται κάθε φορά, σύμφωνα με τη διάταξη της παρ. 9 του άρθρου 18 του Ν. 3850/2010
9. Επιπλέον, ιατρικά δεδομένα επιτρέπεται να συλλέγουν με επιμέλεια του ίδιου του εργαζόμενου, προκειμένου να αποτελέσουν αντικείμενο επεξεργασίας μόνο εφόσον αυτό είναι απολύτως απαραίτητο για την :
* αξιολόγηση της καταλληλότητας του εργαζόμενου για την συγκεκριμένη θέση ή εργασία,
* εκπλήρωση των υποχρεώσεων του εργοδότη για την υγεία και την ασφάλεια των εργαζομένων,
* θεμελίωση δικαιωμάτων του εργαζομένου και αντίστοιχη απόδοση κοινωνικών παροχών.
1. Όσοι αναγράφουν ή συλλέγουν ή επεξεργάζονται στοιχεία ή δεδομένα κατά παράβαση της παρ.10 του άρθρου 18 του Ν. 3850/2010, τιμωρούνται με τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του Ν. 2472/1997 “Προστασία του ατόμου από την επεξεργασία δεδομένων προσωπικού χαρακτήρα” (ΦΕΚ 50Α) αντίστοιχα. Σε περίπτωση πρόκλησης περιουσιακής ή ηθικής βλάβης, εφαρμόζεται το άρθρο 23 του Ν. 2472/1997.
2. Με κοινή απόφαση των Υπουργών Εργασίας & Κοινωνικής Ασφάλισης και Υγείας & Κοινωνικής Αλληλεγγύης, που εκδίδεται ύστερα από γνώμη του Σ.Υ.Α.Ε και δημοσιεύεται στην Εφημερίδα της Κυβερνήσεως, ρυθμίζοντα τα ειδικότερα θέματα που αφορούν στην τήρηση και στο περιεχόμενο του ατομικού βιβλιαρίου επαγγελματικού κινδύνου, στη συλλογή και επεξεργασία επιπλέον δεδομένων με την συγκατάθεση και επιμέλεια του εργαζομένου, στην επιβολή των κυρώσεων της παρ.11 του άρθρου 18 του Ν. 3850/2010 και σε κάθε άλλη λεπτομέρεια αναγκαία για την εφαρμογή του άρθρου αυτού.
3. Σχετικά με το “δικαίωμα για ιατρικό έλεγχο και την υποχρέωση ενημέρωσης” του εργαζομένου(Ν. 3850/2010, άρθρο 19) ισχύουν τα κάτωθι:
* Προς εξασφάλιση της κατάλληλης επίβλεψης και τη διάγνωση τυχόν βλάβης της υγείας του εργαζόμενου, σε συνάρτηση με τους κινδύνους όσον αφορά στην ασφάλεια και στην υγεία κατά την εργασία, κάθε εργαζόμενος -εφόσον δεν προβλέπονται άλλα ειδικά μέτρα από τη νομοθεσία- για τον ιατρικό του έλεγχο μπορεί να προσφύγει στον Γιατρό Εργασίας ή σε αρμόδια μονάδα του ΕΣΥ ή του ασφαλιστικού οργανισμού στον οποίο ανήκει ο εργαζόμενος, σύμφωνα με τις ισχύουσες ασφαλιστικές και υγειονομικές διατάξεις, σχετικές με την προληπτική ιατρική,
* Σε περίπτωση που από τη μονάδα του ασφαλιστικού οργανισμού ή τη μονάδα του ΕΣΥ διαπιστωθεί ενδεχόμενο πρόβλημα της υγείας που πιθανόν συνδέεται με το εργασιακό περιβάλλον ενημερώνεται σχετικά η αρμόδια Επιθεώρηση Εργασίας και ο Γιατρός Εργασίας του νοσοκομείου για όλα τα απαραίτητα στοιχεία,

Σε κάθε περίπτωση οι δαπάνες που προκύπτουν από την εφαρμογή του άρθρου αυτού δεν βαρύνουν τον ίδιο τον εργαζόμενο. |
| **3** | **ΣΥΝΕΡΓΑΣΙΑ ΙΑΤΡΟΥ ΕΡΓΑΣΙΑΣ ΚΑΙ ΤΕΧΝΙΚΟΥ ΑΣΦΑΛΕΙΑΣ** | 1. Ο Γιατρός Εργασίας και ο Τεχνικός Ασφαλείας υποχρεούνται κατά την εκτέλεση του έργου τους να συνεργάζονται πραγματοποιώντας κοινούς ελέγχους των χώρων εργασίας.
2. Ο Γιατρός Εργασίας και ο Τεχνικός Ασφαλείας οφείλουν κατά την εκτέλεση των καθηκόντων τους να συνεργάζονται με την Επιτροπή Υγείας και Ασφάλειας των Εργαζομένων (Ε.Υ.Α.Ε.) ή τον αντιπρόσωπο των εργαζομένων.
3. Ο Γιατρός Εργασίας και ο Τεχνικός Ασφαλείας οφείλουν να παρέχουν συμβουλές σε θέματα υγείας και ασφάλειας των εργαζομένων, στα μέλη της Επιτροπής Υγείας και Ασφάλειας των Εργαζομένων ή στον αντιπρόσωπο των εργαζομένων και να τους ενημερώνουν για κάθε σχετικό σημαντικό ζήτημα.
4. Αν ο εργοδότης διαφωνεί με τις γραπτές υποδείξεις του Γιατρού Εργασίας ή του Τεχνικού Ασφαλείας οφείλει να αιτιολογεί τις απόψεις του και να τις κοινοποιεί και στην Ε.Υ.Α.Ε. ή στον αντίστοιχο εκπρόσωπο των εργαζομένων. Σε περίπτωση διαφωνίας η διαφορά επιλύεται από τον επιθεωρητή εργασίας και μόνο.

Ο εργοδότης έχει την ευθύνη σύνταξης της γραπτής εκτίμησης, η οποία πραγματοποιείται από τον Γιατρό Εργασίας, τον Τεχνικό Ασφαλείας, το ΕΣΥΠΠ ή ΕΞΥΠΠ σύμφωνα με τις κείμενες διατάξεις. |
| **4** | **ΑΡΜΟΔΙΟΤΗΤΕΣ ΕΞΩΤΕΡΙΚΗΣ ΥΠΗΡΕΣΙΑΣ ΠΡΟΣΤΑΣΙΑΣ ΚΑΙ ΠΡΟΛΗΨΗΣ (ΕΞ.Υ.Π.Π.)** | 1. Οι ΕΞΥΠΠ υποχρεούνται να τηρούν φακέλους για το κάθε συμβαλλόμενο νοσοκομείο. Στους φακέλους καταχωρούνται αντίγραφα κάθε υπόδειξης, έρευνας, μέτρησης ή εξέτασης που σχετίζονται με το συγκεκριμένο νοσοκομείο. Οι καταχωρήσεις αυτές πρέπει να καταγράφονται από την ΕΞΥΠΠ και στα βιβλία τα οποία υποχρεούται να τηρεί το Νοσοκομείο.
2. Οι ΕΞΥΠΠ τηρούν αναλυτικά δελτία παρουσίας κάθε Γιατρού Εργασίας και Τεχνικού Ασφαλείας, με το χρόνο απασχόλησής τους σε κάθε νοσοκομείο, συγκεντρωτικό πίνακα τον οποίο υποβάλλουν στην αρμόδια Γενική Διεύθυνση του Υπουργείου Εργασίας και Κοινωνικών Υποθέσεων, το πρώτο δεκαπενθήμερο κάθε εξαμήνου. Επίσης, συντάσσουν ετήσια έκθεση δραστηριοτήτων την οποία υποβάλλουν στην παραπάνω Γενική Διεύθυνση, το πρώτο δίμηνο κάθε έτους.
3. Ανάλογες υποχρεώσεις με αυτές της προηγούμενης παραγράφου έχουν και τα άτομα εκτός του νοσοκομείου που αναλαμβάνουν καθήκοντα Γιατρού Εργασίας και Τεχνικού Ασφαλείας .
4. Το προσωπικό της ΕΞΥΠΠ υποχρεούται να τηρεί το επιχειρησιακό απόρρητο, που αφορά τόσο την ίδια όσο και την επιχείρηση με την οποία συμβάλλεται (νοσοκομείο).
5. Καταγγελία, λύση ή αλλαγή της σύμβασης μιας επιχείρησης με ΕΞΥΠΠ δεν μπορεί να οφείλεται σε διαφωνία για θέματα αρμοδιότητας της δεύτερης. Σε κάθε περίπτωση η καταγγελία, η λύση ή αλλαγή της σύμβασης πρέπει να είναι αιτιολογημένη και κοινοποιείται στην αρμόδια Επιθεώρηση Εργασίας.
6. Οι ΕΞΥΠΠ υποχρεούνται να θέτουν στη διάθεση της αρμόδιας Επιθεώρησης Εργασίας, κάθε στοιχείο που ζητείται, για να αποδείξουν ότι είναι σε θέση να εκπληρώσουν τις υποχρεώσεις που αναλαμβάνουν με βάση την σύμβαση που υπογράφουν με το Νοσοκομείο.
7. Οι υποχρεώσεις και οι ευθύνες που αναλαμβάνει η ΕΞΥΠΠ κατά κανέναν τρόπο δεν μεταφέρονται σε εργαζόμενους που απασχολεί.
8. Οι ΕΞΥΠΠ προκειμένου να παρέχουν τις υπηρεσίες του Τεχνικού Ασφαλείας και του Γιατρού Εργασίας πρέπει να διαθέτουν το αναγκαίο προσωπικό, με την απαιτούμενη επιστημονική εξειδίκευση και σε ικανό αριθμό, καθώς επίσης τα απαιτούμενα μέσα ή εξοπλισμό, ώστε να πληρούνται οι προϋποθέσεις της κείμενης νομοθεσίας για τον σκοπό αυτό και για το παρόν νοσοκομείο με το οποίο συμβάλλονται.
9. Σε περίπτωση που το νοσοκομείο μας δεν έχει τα απαιτούμενα μέσα ή εξοπλισμό για την εκπλήρωση των υποχρεώσεών τους όπως μια διενέργεια μετρήσεων, εξετάσεων κλπ οι ΕΞΥΠΠ μπορούν να διαθέτουν δικά τους μέσα ή εξοπλισμό. Στην περίπτωση αυτή γίνεται αναφορά στη σχετική μεταξύ τους σύμβαση.
10. Η αρμόδια Επιθεώρηση Εργασίας έχει επίσης πρόσβαση σε όλα τα στοιχεία των φακέλων.
11. Το άρθρο 70 έχει εφαρμογή και για την παροχή στοιχείων από την ΕΞΥΠΠ που αφορούν στην υγεία και ασφάλεια των εργαζομένων σε επιχειρήσεις με τις οποίες συμβάλλεται (νοσοκομείο).
 |
| **5** | **ΠΡΟΣΟΝΤΑ ΙΑΤΡΟΥ ΕΡΓΑΣΙΑΣ** | 1. Ο ιατρός εργασίας πρέπει να κατέχει και να ασκεί την ειδικότητα της Ιατρικής της Εργασίας, όπως πιστοποιείται από τον οικείο ιατρικό σύλλογο.
2. Κατ’ εξαίρεση, τα καθήκοντα του ιατρού εργασίας, όπως αυτά προβλέπονται στον Ν.3850/2010, έχουν δικαίωμα να ασκούν:
* Οι ιατροί χωρίς ειδικότητα, οι οποίοι στις 15.5.2009 είχαν συμβάσεις παροχής υπηρεσιών ιατρού εργασίας με επιχειρήσεις και αποδεικνύουν την άσκηση των καθηκόντων αυτών συνεχώς επί επτά τουλάχιστον έτη,
* Οι ιατροί οι οποίοι στις 15.5.2009 εκτελούσαν καθήκοντα ιατρού εργασίας χωρίς να κατέχουν ή να ασκούν τον τίτλο της ειδικότητας της ιατρικής της εργασίας, αλλά τίτλο άλλης ειδικότητας.
 |
| **6** | **ΔΗΜΙΟΥΡΓΙΑ ΗΛΕΚΤΡΟΝΙΚΩΝ ΒΑΣΕΩΝ ΚΑΤΑΧΩΡΙΣΗΣ ΔΕΔΟΜΕΝΩΝ ΤΕΧΝΙΚΩΝ ΑΣΦΑΛΕΙΑΣ ΚΑΙ ΙΑΤΡΩΝ ΕΡΓΑΣΙΑΣ ΣΤΟ ΟΛΟΚΛΗΡΩΜΕΝΟ ΠΛΗΡΟΦΟΡΙΑΚΟ ΣΥΣΤΗΜΑ ΤΟΥ ΣΕΠΕ** | 1. Δημιουργούνται Ηλεκτρονικές Βάσεις καταχώρισης δεδομένων τεχνικών ασφαλείας και ιατρών εργασίας, που λειτουργούν στο πλαίσιο του Ολοκληρωμένου Πληροφοριακού Συστήματος του ΣΕΠΕ (ΟΠΣ-ΣΕΠΕ) και στις οποίες εντάσσονται τα φυσικά πρόσωπα που πληρούν τις απαραίτητες, κατά τα οριζόμενα στις διατάξεις της κείμενης νομοθεσίας, προϋποθέσεις για την ανάληψη καθηκόντων τεχνικού ασφαλείας και ιατρού εργασίας. Με τη θέση σε λειτουργία των Ηλεκτρονικών Βάσεων, η ανάθεση καθηκόντων τεχνικού ασφαλείας και ιατρού εργασίας από τους εργοδότες γίνεται αποκλειστικά μεταξύ των εγγεγραμμένων στις εν λόγω Ηλεκτρονικές Βάσεις, με τους όρους και τη διαδικασία που προβλέπουν οι αποφάσεις του Υπουργού Εργασίας, Κοινωνικής Ασφάλισης και Κοινωνικής Αλληλεγγύης της παραγράφου 2 του παρόντος.
2. Με αποφάσεις του Υπουργού Εργασίας, Κοινωνικής Ασφάλισης και Κοινωνικής Αλληλεγγύης καθορίζεται το περιεχόμενο και τα στοιχεία των Ηλεκτρονικών Βάσεων καταχώρισης δεδομένων τεχνικών ασφαλείας και ιατρών εργασίας, ο τρόπος και η διαδικασία εγγραφής σε αυτές, οι ενέργειες των εμπλεκομένων μερών για την ανάθεση καθηκόντων τεχνικού ασφαλείας και ιατρού εργασίας και την αποδοχή αυτής ή τη μεταβολή της ή τη λήξη ή τη διακοπή της, οι αρμόδιες υπηρεσίες, οι προθεσμίες, οι κυρώσεις και κάθε άλλο σχετικό ειδικότερο, οργανωτικό, τεχνικό ή λεπτομερειακού χαρακτήρα θέμα που αφορά στις εν λόγω Ηλεκτρονικές Βάσεις.
3. Ρυθμίσεις του παρόντος Κώδικα ή άλλων νόμων και κανονιστικών πράξεων που δεν έρχονται σε αντίθεση με τις διατάξεις των παραγράφων 1 και 2 του παρόντος, εξακολουθούν να ισχύουν.
4. Με κοινή απόφαση των Υπουργών Εργασίας και Κοινωνικής Ασφάλισης, Οικονομικών και Υγείας και Κοινωνικής Αλληλεγγύης, καθορίζονται οι όροι, οι προϋποθέσεις, ο χρόνος και κάθε άλλη αναγκαία λεπτομέρεια για την εκπαίδευση ειδικότητας της ιατρικής της εργασίας από ιατρούς των περιπτώσεων α΄ και β΄ της προηγούμενης παραγράφου, καθώς και για την άσκηση αυτής έως την ολοκλήρωση της διαδικασίας για την απόκτηση του ως άνω τίτλου της ειδικότητας της ιατρικής της εργασίας.
5. Ο ιατρός εργασίας υπάγεται απευθείας στη διοίκηση του Νοσοκομείου.

Ως βοηθητικό προσωπικό του γιατρού εργασίας, σύμφωνα με την παράγραφο «4» του άρθρου «8» του Ν. 3850/10, μπορούν να προσλαμβάνονται επισκέπτριες υγείας και επισκέπτες υγείας, πτυχιούχοι σχολών τεταρτοετούς φοίτησης της ημεδαπής ή ισότιμων της αλλοδαπής ή νοσηλευτές και νοσηλεύτριες, πτυχιούχοι σχολών τετραετούς φοίτησης της ημεδαπής ή ισότιμων της αλλοδαπής. |
| **6** | **ΥΠΟΧΡΕΩΣΕΙΣ ΕΡΓΟΔΟΤΗ** | 1. Ο εργοδότης για την αποτελεσματικότερη άσκηση των καθηκόντων του τεχνικού ασφάλειας και του γιατρού εργασίας, θέτει στη διάθεσή τους το αναγκαίο βοηθητικό προσωπικό, χώρους, εγκαταστάσεις, συσκευές και γενικά τα απαραίτητα μέσα και βαρύνεται με όλες τις σχετικές δαπάνες.
2. Ο εργοδότης έχει υποχρέωση να διευκολύνει τον τεχνικό ασφάλειας, το γιατρό εργασίας και τον εκπρόσωπο των εργαζομένων για την παρακολούθηση μαθημάτων εκπαίδευσης και επιμόρφωσης, σύμφωνα με τις διατάξεις του άρθρου 22 του Ν.3850/2010.
3. Κατά τα λοιπά, οι υποχρεώσεις του εργοδότη καθορίζονται στις σχετικές διατάξεις του Ν.3850/2010.
 |

**ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ ΤΑ ΟΠΟΙΑ ΥΠΟΒΑΛΛΟΝΤΑΙ ΥΠΟΧΡΕΩΤΙΚΑ ΣΤΟ ΦΑΚΕΛΟ ΤΕΧΝΙΚΗΣ ΠΡΟΣΦΟΡΑΣ**

**Α. ΓΙΑ ΤΟΥΣ ΙΑΤΡΟΥΣ ΕΡΓΑΣΙΑΣ (ΦΥΣΙΚΑ ΠΡΟΣΩΠΑ)**

* 1. Για τους γιατρούς που υπάγονται στην περίπτωση της παραγράφου 1α του άρθρου 16 του Ν.3850/2010, **που κατέχουν δηλαδή την ειδικότητα της ιατρικής της εργασίας**, Πιστοποίηση από τον Ιατρικό Σύλλογο Θεσσαλονίκης ότι ο υποψήφιος κατέχει και ασκεί την ειδικότητα της ιατρικής της εργασίας.

**εναλλακτικά**

* 1. Για τους γιατρούς που υπάγονται στην περίπτωση της παραγράφου 1β του άρθρου 16 του Ν.3850/2010, **που κατέχουν δηλαδή τίτλο οποιασδήποτε ειδικότητας πλην της ιατρικής της εργασίας**, Αντίγραφα σύμβασης/συμβάσεων που ήταν σε ισχύ στις 15-05-2009 και αποδεικνύουν την άσκηση των καθηκόντων του γιατρού εργασίας, συνεχώς επί 7 τουλάχιστον έτη.

**εναλλακτικά**

* 1. Για τους γιατρούς που υπάγονται στην περίπτωση της παραγράφου 2γ του άρθρου 16 του Ν.3850/2010, **που είναι δηλαδή χωρίς ειδικότητα**, Αντίγραφα σύμβασης/συμβάσεων που αποδεικνύουν ότι στις 15-05-2009 εκτελούσαν καθήκοντα γιατρού εργασίας συνεχώς επί 7 τουλάχιστον έτη.

**Β. ΓΙΑ ΤΙΣ ΕΞ.Υ.Π.Π.**

1. Τα κατά περίπτωση ανωτέρω δικαιολογητικά των παραγράφων 1, 2 & 3.

2. Άδεια λειτουργίας της ΕΞ.Υ.Π.Π. σε ισχύ.

3. Υπεύθυνη δήλωση της εταιρίας ότι διαθέτει το αναγκαίο άρτια εκπαιδευμένο προσωπικό με όλα τα απαιτούμενα από τις σχετικές διατάξεις τυπικά και ουσιαστικά προσόντα και τον αναγκαίο εξοπλισμό για την εκτέλεση του έργου.

**Β. ΚΑΘΟΡΙΣΜΟΣ ΩΡΩΝ ΑΠΑΣΧΟΛΗΣΗΣ ΙΑΤΡΟΥ ΕΡΓΑΣΙΑΣ ΓΙΑ ΤΡΕΙΣ (3) ΜΗΝΕΣ**

**ΠΙΝΑΚΑΣ ΑΡΙΘΜΟΥ ΕΡΓΑΖΟΜΕΝΩΝ ΠΟΥ ΥΠΗΡΕΤΕΙ ΣΗΜΕΡΑ ΣΤΟ Γ.Ν.Θ. «Γ.ΠΑΠΑΝΙΚΟΛΑΟΥ» - Ψ.Ν.Θ. (Οργανική Μονάδα Ψυχιατρικό Νοσοκομείο Θεσσαλονίκης) ΚΑΙ ΣΤΙΣ ΕΞΩΤΕΡΙΚΕΣ ΔΟΜΕΣ ΤΟΥ**

|  |  |  |  |  |  |
| --- | --- | --- | --- | --- | --- |
| **Α/Α** | **ΕΡΓΑΣΙΑΚΟΣ ΤΟΜΕΑΣ** | **ΚΑΤΗΓΟΡΙΑ ΒΑΣΕΙ ΕΠΙΚΙΝΔΥ-ΝΟΤΗΤΑΣ** | **ΣΥΝΟΛΟ ΕΡΓΑΖΟΜΕΝΩΝ ΑΝΑ ΕΡΓΑΣΙΑΚΟ ΤΟΜΕΑ** | **ΣΥΝΟΛΟ ΕΡΓΑΖΟΜΕΝΩΝ ΑΝΑ ΚΑΤΗΓΟΡΙΑ** | **ΩΡΕΣ ΕΤΗΣΙΑΣ ΑΠΑΣΧΟΛΗΣΗΣ ΑΝΑ ΕΡΓΑΖΟΜΕΝΟ** |
| **Ψ.Ν.Θ** | **ΕΞΩΤΕΡΙΚΕΣ ΔΟΜΕΣ** | **ΠΟΛΛΑΠΛΑ-ΣΙΑΣΤΗΣ** | **ΩΡΕΣ ΕΡΓΑΣΙΑΣ** |
| **1** | **ΑΚΤΙΝΟΛΟΓΙΚΟ ΜΑΣΤΟΓΡΑΦΙΑ ΑΞΟΝΙΚΟΣ ΤΟΜΟΓΡΑΦΟΣ ΥΠΕΡΗΧΟΙ** | **Α΄** |  |  | **4** | **0,8** | **3,20** |
| ΠΑΡΑΪΑΤΡΙΚΟ ΠΡΟΣΩΠΙΚΟ | **2** |  |
| ΝΟΣΗΛΕΥΤΙΚΟ ΠΡΟΣΩΠΙΚΟ |  |  |
| ΙΑΤΡΙΚΟ ΠΡΟΣΩΠΙΚΟ | **2** |  |
| **2** | **ΒΙΟΧΗΜΙΚΟ, ΑΝΟΣΟΛΟΓΙΚΟ, ΚΑΛΛΙΕΡΓΕΙΕΣ, ΑΙΜΑΤΟΛΟΓΙΚΟ, ΠΑΘΟΛΟΓΟΑΝΑΤΟΜΙΚΟ** | **Β΄** |  |  | **102** | **0,6** | **61,20** |
| ΠΑΡΑΪΑΤΡΙΚΟ ΠΡΟΣΩΠΙΚΟ | **4** |  |
| ΝΟΣΗΛΕΥΤΙΚΟ ΠΡΟΣΩΠΙΚΟ |  |  |
| ΙΑΤΡΙΚΟ ΠΡΟΣΩΠΙΚΟ | **3** |  |
| **3** | **ΤΕΧΝΙΚΗ ΥΠΗΡΕΣΙΑ** | **35** | **3** |
| **4** | **ΠΡΟΣΩΠΙΚΟ ΦΥΛΑΞΗΣ ΚΑΙ ΚΑΘΑΡΙΟΤΗΤΑΣ (ΣΟΧ)** | **57** |  |
| **5** | **ΔΙΟΙΚΗΤΙΚΟ ΠΡΟΣΩΠΙΚΟ** | **Γ΄** | **82** | **9** | **848** | **0,4** | **339,20** |
| **6** | **ΙΑΤΡΙΚΟ ΠΡΟΣΩΠΙΚΟ** | **119** | **19** |
| **7** | **ΝΟΣΗΛΕΥΤΙΚΟ ΠΡΟΣΩΠΙΚΟ** | **202** | **103** |
| **8** | **ΟΔΗΓΟΙ** | **2** |  |
| **9** | **ΛΟΙΠΟ ΠΑΡΑΪΑΤΡΙΚΟ ΠΡΟΣΩΠΙΚΟ (ΦΥΣΙΚΟΘΕΡΑΠΕΥΤΕΣ, ΕΡΓΟΘΕΡΑΠΕΥΤΕΣ)** | **89** | **101** |
| **10** | **ΕΠΙΚΟΥΡΙΚΟ/ΚΟΙΝΩΦΕΛΟΥΣ 12ΜΗΝΟ Κ.Λ.Π.** | **122** |  |
|  **ΕΤΗΣΙΑ ΣΥΝΟΛΑ** | **719** | **235** | **954** |  | **403,60** |
| **ΣΤΡΟΓΓΥΛΟΠΟΙΗΜΕΝΟ ΣΥΝΟΛΟ ΩΡΩΝ ΑΠΑΣΧΟΛΗΣΗΣ/ΤΡΙΜΗΝΟ**  | **101** |

**Γ. ΤΟΠΟΣ ΕΚΤΕΛΕΣΗΣ ΥΠΗΡΕΣΙΑΣ**

**1)** Γ.Ν.Θ. «Γ.ΠΑΠΑΝΙΚΟΛΑΟΥ»: **ΕΞΟΧΗ** Θεσσαλονίκης Τηλ.:2313 307100

**2)** Γ.Ν.Θ. «Γ.ΠΑΠΑΝΙΚΟΛΑΟΥ» - Ψ.Ν.Θ.(Οργανική Μονάδα Ψυχιατρικό Νοσοκομείο Θεσσαλονίκης)

α) **Κύριος χώρος Ψ.Ν.Θ.: ΛΑΓΚΑΔΑ 196** Τηλ.:2313 324 100

β) **Εξωτερικές Δομές του Ψ.Ν.Θ.** όπως αναλύονται στον παρακάτω Πίνακα.

|  |
| --- |
| **ΕΞΩΤΕΡΙΚΕΣ ΔΟΜΕΣ Γ.Ν.Θ. «Γ.ΠΑΠΑΝΙΚΟΛΑΟΥ» - Ψ.Ν.Θ. (ΟΡΓΑΝΙΚΗ ΜΟΝΑΔΑ ΨΥΧΙΑΤΡΙΚΟ ΝΟΣΟΚΟΜΕΙΟ ΘΕΣΣΑΛΟΝΙΚΗΣ)** |
| * **Κ.Ψ.Υ. Κ.Τ.** (Καραολή & Δημητρίου 1) Tηλ.: 2313 310700 - FAX: 2313 310720
* **A΄ ΜΟΨΣΑΤ** (Καραολή & Δημητρίου 1) Tηλ.: 2313 310746 - FAX: 2313 310748
* **Β΄ ΜΟΨΣΑΤ** (Καραολή & Δημητρίου 1) Tηλ.: 2313 310748 - FAX: 2313 310748
* **Β΄ΜΟΨΣΕΤ** (Καραολή & Δημητρίου 1)Tηλ.: 2313 310743 - FAX: 2313 310721
* **ΚΕΝΤΡΟ ΗΜΕΡΑΣ ΓΙΑ ΑΤΟΜΑ ΜΕ ΔΙΑΤΑΡΑΧΕΣ** Tηλ.: 2313 310750 - FAX: 2313 310722

 **ΜΝΗΜΗΣ** (Καραολή & Δημητρίου 1) |
| * **ΚΟΙΝΟΤΙΚΟ ΚΕΝΤΡΟ ΨΥΧΙΚΗΣ ΥΓΕΙΑΣ ΠΑΙΔΙΩΝ ΚΑΙ** Τηλ.: 2310 554031 - FAX: 2310 554032

 **ΕΦΗΒΩΝ (ΠΡΩΗΝ ΙΑΤΡΟΠΑΙΔΑΓΩΓΙΚΟ)** (Γιαννιτσών 52) * **ΣΥΜΒΟΥΛΕΥΤΙΚΟΣ ΣΤΑΘΜΟΣ** **ΠΕΘΕΑ ΑΡΓΩ** (Γιαννιτσών 52) Τηλ.: 2310 540353 - FAX: 2310 540353
* **ΚΕΝΤΡΟ ΗΜΕΡΑΣ** (Γιαννιτσών 52) Tηλ.: 2310 554030 - FAX: 2310 519432
* **ΜΟΝΑΔΑ ΟΙΚΟΓΕΝΕΙΑΚΗΣ ΘΕΡΑΠΕΙΑΣ** (Γιαννιτσών 52) Tηλ.: 2310 518350 - FAX: 2310 518357
 |
| * **«ΙΑΝΟΣ» ΜΟΝΑΔΑ ΕΞΩΤΕΡΙΚΗΣ ΘΕΡΑΠΕΙΑΣ** Τηλ. 2310 540289 – FAX : 2310 550555

**ΠΡΟΓΡΑΜΜΑ ΓΥΝΑΙΚΩΝ** (Αναγεννήσεως 13)* **«ΙΑΝΟΣ» ΜΟΝ. ΚΟΙΝΩΝΙΚΗΣ ΕΠΑΝΕΝΤΑΞΗΣ** Τηλ. 2310 554452 – FAX : 2310 554452

(Αναγεννήσεως 13) * **«ΙΑΝΟΣ» ΓΡΑΦΕΙΟ ΣΤΗΡΙΞΗΣ ΣΤΗΝ ΕΚΠΑΙΔΕΥΣΗ ΚΑΙ ΣΤΗΝ** Τηλ. 2310 554452 – FAX : 2310 554452

**ΑΠΑΣΧΟΛΗΣΗ** (Αναγεννήσεως 13)  |
| **ΣΥΜΒΟΥΛΕΥΤΙΚΟΣ ΚΑΙ ΘΕΡΑΠΕΥΤΙΚΟΣ ΣΤΑΘΜΟΣ ΓΙΑ ΑΤΟΜΑ** Τηλ. 2310 542141 – FAX: 2310 540413**ΕΞΑΡΤΗΜΕΝΑ ΑΠΟ ΑΛΚΟΟΛ ΦΑΡΜΑΚΑ ΚΑΙ ΤΥΧΕΡΑ** **ΠΑΙΧΝΙΔΙΑ** (Πτολεμαίων 21)  |
| **«ΙΑΝΟΣ» ΣΥΜΒΟΥΛΕΥΤΙΚΟΣ ΣΤΑΘΜΟΣ – ΚΕΝΤΡΟ ΑΡΩΓΗΣ** Τηλ. 2310 550919 - FAX: 2310 550919 **ΕΞΑΡΤΗΜΕΝΩΝ** (Παπαρηγοπούλου 7) |
| **Κ.Ψ.Υ. Β/Δ ΤΟΜΕΑ** (Παπαδοπούλου 20 – Συκιές) Τηλ. 2313 310100 - FAX: 2310 623940 |
| * **Κ.Ψ.Υ. ΔΥΤΙΚΟΥ ΤΟΜΕΑ** Τηλ. 2313 310600 - FAX: 2313 310620
* **ΚΙΝΗΤΗ ΜΟΝΑΔΑ ΨΥΧΙΚΗΣ ΥΓΕΙΑΣ ΠΑΙΔΙΩΝ - ΕΦΗΒΩΝ** Tηλ.: 2310 744017 - FAX: 2310 744019

(Πατρ. Γρηγορίου Ε΄41 – Αμπελόκηποι) |
| **Οικοτροφείο Περαίας** «**ΑΛΚΥΟΝΗ»** Τηλ. 23920 26273 - FAX: 23920 26273(Αμπελοκήπων 18 Α – Περαία)  |
| **Ξενώνας Ναυαρίνου «ΔΙΑΠΛΟΥΣ»** Τηλ. 2310 223816 - FAX: 2310 250432(Βύρωνος 5- Κέντρο Θεσσαλονίκης)  |
| **Οικοτροφείο Ν.Ιωνίας «ΑΜΑΛΘΕΙΑ»** Τηλ. 2310 784247 - FAX : 2310 784115(Νίκης 8- Ν. Ιωνία Δήμου Εχεδώρου)  |
| **Οικοτροφείο Ευόσμου** –«**ΖΕΦΥΡΟΣ»** Τηλ. 2310 778626 - FAX: 2310 387267 (25ης Μαρτίου 40 – Εύοσμος)  |
| **Ξενώνας Ανω Πόλης «ΝΟΣΤΟΣ»** Τηλ. 2310 207883 - FAX : 2310 207317(Ακροπόλεως 20 – Άνω Πόλη)  |
| **Θεραπευτική κοινότητα** **ΚΑΡΤΕΡΩΝ** Τηλ. 23940 92444 - FAX: 23940 92379(Καρτερές)  |
| **Οικοτροφείο Περαίας** **΄΄ΧΡΥΣΑΛΙΔΑ΄΄** Τηλ. 23920 72497 - FAX: 23920 71620(Ψαρών 6 – Περαία)  |